
      P R I M A R U L
 Nr. 57/11017/25.03.2026
R E F E R A T   DE   A P R O B A R E
pentru modificarea Hotărârii Consiliului Local nr. 233/2026 privind aprobarea Acordului de Parteneriat între Municipiul Brad și Școala Gimnazială 
”Mircea Sântimbreanu” pentru realizarea proiectului ”Modernizare 
și dotare Școala Gimnazială  „Mircea Sântimbreanu”,  Brad”

Având în vedere prevederile Ghidului solicitantului de finanțare pentru PRIORITATEA 6 „O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, Municipiul Brad, în parteneriat cu Școala Gimnazială  ”Mircea Sântimbreanu” Brad a solicitat o finanțare nerambursabilă în cadrul apelului de proiecte PRV/552/PRV_P6/OP4/RSO4.2/PRV_A44 - PRV/6.1.BC/1.1 Școli și Licee pentru realizarea proiectului ”Modernizare și dotare Școala Gimnazială „Mircea Sântimbreanu”,  Brad” SMIS 351585.
Prin investiția propusă se urmărește modernizarea, renovarea, dotarea, reabilitarea termică, precum și refacerea parțială și adaptarea capacităților de instalații electrice, sanitare și termice actuale aferente clădirii Școlii Gimnaziale „Mircea Sântimbreanu”, situată pe strada Libertății, nr. 23, municipiul Brad, județul Hunedoara.

Prin Decizia Directorului General al Autorității de Management Programul Regional Vest nr. 83/31.12.2024 s-a aprobat Ghidul solicitantului de finanțare aferent Intervenției Regionale 6.1.BC Școli și Licee, apelul de proiecte nr. PRV/6.1.BC/1.1, iar în cadrul acestuia este stabilită și posibilitatea de a solicita finanțare în parteneriat între unități administrativ-teritoriale sau instituții publice de interes local, cu personalitate juridică - lider și unități de învățământ preuniversitar de stat: primar, gimnazial, liceal - membri.
Astfel, unitatea școlară va achiziționa și realiza activitățile de tipul Fondului Social European Plus (FSE+), în limita a 10% din total eligibil, precum și documentațiile tehnico-economice achiziționate și achitate din bugetul acesteia.
Având în vedere necesitatea ca Acordul de parteneriat să reflecte în mod fidel, complet și transparent ansamblul activităților ce revin fiecărei părți semnatare, atât sub aspectul rolurilor și responsabilităților asumate, cât și al contribuției financiare corespunzătoare acestor atribuții, se impune revizuirea și modificarea prevederilor art. 3 din Acordul de parteneriat.
În acest sens, modificarea are ca obiect alinierea dispozițiilor contractuale la situația reală a implicării fiecărui partener, în vederea asigurării unei repartizări echitabile, proporționale și justificate a sarcinilor și resurselor financiare, precum și pentru evitarea oricăror ambiguități în interpretarea și aplicarea clauzelor contractuale.
În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 233/2026 privind aprobarea Acordului de Parteneriat între Municipiul Brad și Școala Gimnazială ”Mircea Sântimbreanu” pentru realizarea proiectului ”Modernizare și dotare Școala Gimnazială „Mircea Sântimbreanu”, Brad” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Ghidului solicitantului de finanțare pentru PRIORITATEA 6 ”O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

